હવે કબ્રસ્તાન સુમસામ થઇ ગયું હતું . દૂર સીમમાં કુતરાઓની ભસાભસ સિવાય બીજો કોઈ અવાજ ન હતો આવતો .ઠંડા પવનના વધતા જતા વેગે બજરંગીને પોતાનું ફાળિયું છોડીને શરીર પર ઓઢવા માટે મજબૂર કર્યો .ઘરે જાવા માટે એણે બે ડગલા માંડ ભર્યા ત્યાં જ એને તેનો હાથ હળવો લાગ્યો . સાલો કોસ તો વાડ પાસે જ રહી ગયો. બબડીને બજરંગી પાછો ફર્યો . વાંકો વાળીને કોસ લેવા જતાએણે જમીન ઉપર નાનકડો ચમકતા કાગળનો ટુકડો જોયો . અરે આ તો પેલા બિસ્કીટ પર વીંટાયેલા કાગળના ટુકડા જેવો જ છે. જો ને કેવો ચમકે છે...?, નાનકા ને આમાંથી વિમાન બનાવી દઈશ .બચારો એવો રાજી થઇ જશે કે ખાવાનું પણ ભૂલી .....!!!